turjo4nis/wikipedia-bn-dump-20250701 huggingface dataset:
মোহাম্মদ মোস্তফা কামাল (বীর প্রতীক)

মোহাম্মদ মোস্তফা কামাল (জন্ম: অজানা - মৃত্যু: ১৪ ডিসেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
মো. মোস্তফা কামালের জন্ম  কুমিল্লা জেলার  চৌদ্দগ্রাম উপজেলার বাতিসা ইউনিয়নের বসন্তপুর গ্রামে। দুই ভাই ও দুই বোনের মধ্যে তিনি সবার বড়। তার বাবার নাম বজলুর রহমান এবং মায়ের নাম আছমতের নেছা। তিনি অবিবাহিত ছিলেন।

কর্মজীবন 
পাকিস্তান সেনাবাহিনীতে চাকরি করতেন মো. মোস্তফা কামাল। কর্মরত ছিলেন পশ্চিম পাকিস্তানে। ১৯৭১ সালের ফেব্রুয়ারি-মার্চে ছুটিতে ছিলেন। মুক্তিযুদ্ধ শুরু হলে তিনি যুদ্ধে যোগ দেন।  ২৫ মার্চের পর কুমিল্লার চৌদ্দগ্রাম এলাকায় নানা প্রতিরোধ কার্যক্রমে অংশ নেন তিনি। পরে  ভারতে পুনর্গঠিত হওয়ার পর ২ নম্বর সেক্টরের রাজনগর সাবসেক্টর এলাকার অধীন কুমিল্লা অঞ্চলে গেরিলাযুদ্ধ করেন। লাকসাম রেল জংশনের উত্তরে বাগমারা রেলসেতু ধ্বংস, মিয়াবাজার ও নোয়াবাজার অপারেশনে তিনি সাহসী ভূমিকা রাখেন। বাগমারা রেলসেতু ধ্বংসের অপারেশনে পাকিস্তানি সেনাদের পাল্টা আক্রমণে মোস্তফা কামালের বেশ কয়েকজন সহযোদ্ধা হতাহত হন। তিনি অল্পের জন্য বেঁচে যান। তাদের ওই অপারেশনের ফলে কয়েক দিনের জন্য ঢাকা-চট্টগ্রাম রেল যোগাযোগ বিচ্ছিন্ন হয়ে যায়।

মুক্তিযুদ্ধে ভূমিকা 
১৯৭১ সালের ১ ডিসেম্বর থেকে নিয়মিত মুক্তিবাহিনীর কয়েকটি দল আইনউদ্দিনের (বীর প্রতীক) নেতৃত্বে কুমিল্লার দিকে অগ্রসর হতে থাকে। ৭ ডিসেম্বর মুক্তিবাহিনীর দল কুমিল্লা শহরে প্রবেশ করে। তারা ২ নম্বর সেক্টরের নির্ভয়পুর সেক্টর থেকে যাত্রা শুরু করে পথে তেমন বাধার সম্মুখীন হননি। কুমিল্লা শহর পাকিস্তানি সেনামুক্ত হওয়ার পর নিয়মিত মুক্তিবাহিনীর মুক্তিযোদ্ধারা কুমিল্লা সেনানিবাসের চারদিকে প্রতিরক্ষা অবস্থান নেন। তখন তাদের সঙ্গে স্থানীয় মুক্তিযোদ্ধারাও যোগ দেন। স্থানীয় মুক্তিযোদ্ধাদের একটি দলের সদস্য ছিলেন মো. মোস্তফা কামাল। 
মুক্তিযোদ্ধারা আইনউদ্দিনের নেতৃত্বে কুমিল্লা সেনানিবাসে আক্রমণের প্রস্তুতি নিচ্ছিলেন। তখন মিত্রবাহিনীর হাইকমান্ড থেকে আইনউদ্দিনকে জানানো হয়, কুমিল্লা সেনানিবাস আক্রমণ করতে হবে না। মিত্রবাহিনী সেনানিবাসে ইস্টার্ন কমান্ডের লেফটেন্যান্ট জেনারেল অরোরার প্রচারপত্র বিলি করেছে, যাতে তারা আত্মসমর্পণ করে। এই নির্দেশের পর মুক্তিবাহিনী আক্রমণ না করে সেনানিবাসের চারদিকে প্রতিরক্ষা অবস্থানে থাকে। এখন একটি প্রতিরক্ষা অবস্থানে ছিলেন মো. মোস্তফা কামাল। ১৪ ডিসেম্বর দায়িত্ব পালনরত অবস্থায় অনবধানতাবশত তার পকেটে থাকা একটি গ্রেনেডের পিন খুলে যায়। এতে বিস্ফোরণ ঘটে। ঘটনাস্থলেই তিনি নিহত হন। দেশকে শত্রুমুক্ত করতে পাকিস্তানি সেনাদের সঙ্গে বেশ কয়েকটি প্রত্যক্ষ যুদ্ধে অংশ নিয়ে বেঁচে গেলেও আত্মরক্ষার জন্য নিজের কাছে থাকা গ্রেনেডে তিনি মারা গেলেন। দেশের স্বাধীনতা তিনি দেখে যেতে পারেননি।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহি:সংযোগ 

বীর প্রতীক
জন্মের সাল অজানা
১৯৭১-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
কুমিল্লা জেলার ব্যক্তি
২০১৬–১৭ উয়েফা চ্যাম্পিয়ন্স লিগ

২০১৬–১৭ উয়েফা চ্যাম্পিয়নস লিগ উয়েফা কর্তৃক ইউরোপের প্রিমিয়ার ক্লাবগুলোর মধ্যে আয়োজিত ৬২তম ফুটবল টুর্নামেন্ট এবং ইউরোপিয়ান চ্যাম্পিয়ন ক্লাবস' কাপ থেকে উয়েফা চ্যাম্পিয়ন্স লিগে নামকরণের পর ২৫তম মৌসুম ছিল।

ওয়েলসের কার্ডিফের মিলেনিয়াম স্টেডিয়ামে ইয়ুভেন্তুস এবং রিয়াল মাদ্রিদের মধ্যে ফাইনাল খেলা অনুষ্ঠিত হয়েছিল। ১৯৯৮ সালের ফাইনাল খেলায় মুখোমুখি হওয়ার পর, দ্বিতীয়বারের মতো এই প্রতিযোগিতার শিরোপা নির্ধারণী ম্যাচে একে অপরের মুখোমুখি হয়েছিল। রিয়াল মাদ্রিদ, বর্তমান চ্যাম্পিয়ন, জুভেন্টাসকে ৪–১ গোলে হারিয়ে ১২তম শিরোপা জয়লাভ করেছিল। এই জয়ের মধ্য দিয়ে, রিয়াল মাদ্রিদ চ্যাম্পিয়নস লিগ যুগে এবং ১৯৯০ সালে মিলানের পর প্রথম দল হিসেবে টানা দুইবার শিরোপা জয়লাভ করেছিল

বিজয়ী হিসেবে, রিয়াল মাদ্রিদ সংযুক্ত আরব আমিরাতে ২০১৭ ফিফা ক্লাব বিশ্বকাপে উয়েফার প্রতিনিধি হিসেবে উত্তীর্ণ হয়েছিল এবং ২০১৭ উয়েফা সুপার কাপে, ২০১৬–১৭ উয়েফা ইউরোপা লিগের বিজয়ী দল ম্যানচেস্টার ইউনাইটেডের বিরুদ্ধে খেলার যোগ্যতা অর্জন করেছিল।

সর্বোচ্চ গোলদাতা

আরও দেখুন

২০১৬-১৭ উয়েফা ইউরোপা লিগ
২০১৭ উয়েফা সুপার কাপ
২০১৭ ফিফা ক্লাব বিশ্বকাপ
২০১৬-১৭ উয়েফা নারী চ্যাম্পিয়নস লিগ

তথ্যসূত্র

বহিঃসংযোগ
উয়েফা চ্যাম্পিয়নস লিগ (প্রাতিষ্ঠানিক ওয়েবসাইট)

উয়েফা চ্যাম্পিয়নস লিগের মৌসুম
২০১৬–১৭ উয়েফা চ্যাম্পিয়নস লিগ
২০১৬–১৭-এ উয়েফা ফুটবল
হিংলো নদী

হিংলো হল অজয় নদের একটি উপনদী যা ঝাড়খণ্ড থেকে উৎপন্ন হয়ে ভারতের পশ্চিমবঙ্গ রাজ্যের বীরভূম জেলায় অজয়ের সাথে মিলিত হয়েছে।

অববাহিকা 

ঝাড়খণ্ড রাজ্যের সাঁওতাল পরগনার জামতাড়ার নিকটবর্তী পর্বতশ্রেণী হতে উৎপন্ন হয়ে হিংলো নদী প্রায় অজয় নদের সমান্তরালে বয়ে এসে বীরভূম জেলার ভানগড়ের কিছু পরেই পলাশডাঙা গ্রামের নিকট অজয় নদে পতিত হয়। এই নদী অববাহিকার মোট আয়তন ২০০৯ হেকটর (৪৯৬০ একর) সাধারণত বর্ষাকাল ছাড়া এতে জলের স্রোত থাকে না। এই নদীর তীরে হজরতপুর, ময়নাডল, জোফলাই ইত্যাদি প্রাচীন ও প্রসিদ্ধ গ্রামগুলি অবস্থিত।

সেচ ও বন্যা 
অজয় নদ ও কোপাই নদীর মধ্যবর্তী অঞ্চলে হিংলোর ওপর বাঁধ নির্মিত হয়েছে। সেচকাজের জন্যে এই বাঁধ তৈরী হলেও পরিবেশবিদেরা দাবী করেন এই বাঁধ এতদাঞ্চলে বন্যা সৃষ্টির অন্যতম কারণ। হিংলো বাঁধের সহনক্ষমতা ১৭১০২০০০ কিউবিক মিটার। অপরিকল্পিত জল নিয়ন্ত্রণ, ত্রুটিপূর্ণ সেচ পরিকল্পনার কারণে তীব্র বৃষ্টিতে বাঁধের জল নিষ্কাশন করতে হয়। ফলত নদী অববাহিকার পার্শ্ববর্তী অঞ্চল বন্যার সম্মুখীন হয়। ১৯৭৮ সালে পশ্চিমবঙ্গের বৃহৎ বন্যাতে বীরভূম জেলার অনেকাংশ প্লাবিত হয়েছিল হিংলো নদী বাঁধ ভেঙে যাওয়ার দরুন।

তথ্যসূত্র 

ভারতের নদী
পশ্চিমবঙ্গের নদী
ঝাড়খণ্ডের নদী
দীপঙ্কর দে

দীপঙ্কর দে (জন্ম: ৫ জুলাই ১৯৪৪) একজন ভারতীয় বাঙালি টেলিভিশন ও চলচ্চিত্র অভিনেতা ৷ তিনি বহু চলচ্চিত্রে এবং বিভিন্ন চরিত্রে অভিনয় করেছেন, যার মধ্যে নায়ক, খলনায়ক ও অনেক গুরুত্বপূর্ণ চরিত্রও রয়েছে ৷

তার অভিনীত প্রথম চলচ্চিত্র ছিলো সত্যজিৎ রায় -এর সীমাবদ্ধ (Company Limited, ১৯৭১) ৷ এছাড়াও তিনি সত্যজিৎ রায়ের গণশত্রু (Enemy of the People, ১৯৯০), শাখা প্রশাখা (Branches of the Tree, ১৯৯০) এবং আগন্তুক (The Stranger, ১৯৯১) চলচ্চিত্রেও অভিনয় করেন ৷ এখন অবধি তিনি অনেক আর্ট হাউস এবং বাণিজ্যিক চলচ্চিত্রে কাজ করেছেন ৷

নির্বাচিত চলচ্চিত্রের তালিকা

 মন্দবাসার গল্প (২০১৭)
 শঙ্খচিল (২০১৬)
 হর হর ব্যোমকেশ (২০১৫)
 আগন্তুকের পরে (২০১৫)
 শেষ অঙ্ক  (২০১৫)
 বাদশাহী আংটি (২০১৪)
 ইয়ংগিস্তান (২০১৪)
 হাইওয়ে (২০১৪)
 চ্যালেঞ্জ ২ (২০১৪)
 অর্জুন — কলিম্পং এ (২০১৩)
 ছায়াময় (২০১৩)
 হেমলক সোসাইটি (২০১২)
 চিত্রাঙ্গদা (২০১২)
 অস্ত্র (২০১২)
 ফান্দে পড়িয়া বগা কান্দে রে (২০১১)
 শত্রু (২০১১)
 হিটলিস্ট (২০০৯) - অতিথি হিসেবে
 আয়নাতে (২০০৮) - মামা হিসাবে
 সংগ্রাম (২০০৫)
 সূর্য (২০০৪)
 মায়ের আঁচল (২০০৩)
 মোহনার দিকে
 কৈলাসে কেলেঙ্কারি (২০০৭)
 আগন্তুক (১৯৯১)
 শাখা প্রশাখা (১৯৯২)
 পরমা (১৯৮৪)
 বাঞ্ছারামের বাগান (১৯৮০)
 জন অরণ্য (১৯৭৬)
 সীমাবদ্ধ (১৯৭১)
রণক্ষেত্র

টেলিভিশন

পুরস্কার
১৯৮৬ জাতীয় চলচ্চিত্র পুরস্কার: শ্রেষ্ঠ সাপোর্টিং অভিনেতা: পরমা

তথ্যসূত্র

বহিঃসংযোগ

জীবিত ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
Bengali male actors
বাংলা চলচ্চিত্র অভিনেতা
Best Supporting Actor National Film Award winners
ভারতীয় চলচ্চিত্র অভিনেতা
১৯৪৪-এ জন্ম
শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
ঝাড়খণ্ডের অভিনেতা
আন্তর্জাতিক ভারতীয় চলচ্চিত্র অ্যাকাডেমি পুরস্কার

আন্তর্জাতিক ভারতীয় চলচ্চিত্র একাডেমি পুরস্কার (আইফা পুরস্কার নামেও পরিচিত) আন্তর্জাতিক ভারতীয় চলচ্চিত্র অ্যাকাডেমি প্রদত্ত বার্ষিক পুরস্কার, যা ভারতের হিন্দি চলচ্চিত্র শিল্প বলিউডের শিল্পী ও কলাকুশলীদের অসামান্য অবদানের জন্য প্রদান করা হয়। ২০০০ সাল থেকে পৃথিবীর বিভিন্ন দেশে এই পুরস্কারের আয়োজন হয়ে আসছে।

ইতিহাস 
প্রথম পুরস্কার প্রদান করা হয়েছিল ২০০০ সালে যুক্তরাজ্যের লন্ডনের মিলিনিয়াম ডোমে। এরপর থেকে বলিউডের সফলতার গুরুত্ব বহন করে পৃথিবীর বিভিন্ন দেশে অনুষ্ঠিত হয়। ২০০০ সাল থেকে এক রাত অনুষ্ঠান থেকে ভারতীয় চলচ্চিত্র শিল্প সংশ্লিষ্ট বিভিন্ন অনুষ্ঠান ও কার্যক্রমের মধ্য দিয়ে তিন দিনের উৎযাপন হয়ে আসছে।

প্রতি আয়োজনে পূর্ববর্তী বছরের চলচ্চিত্রের জন্য পুরস্কার প্রদান করা হয়। পুরস্কার প্রবর্তনের পর থেকে অমিতাভ বচ্চন এই পুরস্কারের ব্র্যান্ড অ্যাম্বাসেডর। ২০০৯ সালে এই পুরস্কারের ১০ম আয়োজনে পাঁচটি বিশেষ পুরস্কার যোগ করা হয়: দশকের শ্রেষ্ঠ স্টার (পুরুষ), দশকের শ্রেষ্ঠ স্টার (নারী), দশকের শ্রেষ্ঠ চলচ্চিত্র, দশকের শ্রেষ্ঠ সঙ্গীত, এবং দশকের শ্রেষ্ঠ পরিচালক।

পুরস্কারসমূহ

জনপ্রিয় পুরস্কার 

 শ্রেষ্ঠ চলচ্চিত্র
 শ্রেষ্ঠ পরিচালক
 শ্রেষ্ঠ অভিনেতা
 শ্রেষ্ঠ অভিনেত্রী
 শ্রেষ্ঠ পার্শ্ব অভিনেতা
 শ্রেষ্ঠ পার্শ্ব অভিনেত্রী
 শ্রেষ্ঠ খল অভিনেতা
 শ্রেষ্ঠ কৌতুকাভিনেতা
 শ্রেষ্ঠ নবাগত পুরুষ তারকা
 শ্রেষ্ঠ নবাগত নারী তারকা
 শ্রেষ্ঠ সঙ্গীত পরিচালক
 শ্রেষ্ঠ গীতিকার
 শ্রেষ্ঠ পুরুষ নেপথ্য কণ্ঠশিল্পী
 শ্রেষ্ঠ নারী নেপথ্য কণ্ঠশিল্পী

কারিগরী পুরস্কার 

 শ্রেষ্ঠ কাহিনি
 শ্রেষ্ঠ চিত্রনাট্য
 শ্রেষ্ঠ সংলাপ
 শ্রেষ্ঠ চিত্রগ্রহণ
 শ্রেষ্ঠ চিত্রসম্পাদনা
 শ্রেষ্ঠ শিল্প নির্দেশনা
 শ্রেষ্ঠ আবহ সঙ্গীত
 শ্রেষ্ঠ সঙ্গীত গ্রহণ
 শ্রেষ্ঠ শব্দগ্রহণ
 শ্রেষ্ঠ শব্দ পুনঃগ্রহণ
 শ্রেষ্ঠ নৃত্য পরিচালনা
 শ্রেষ্ঠ মারপিট
 শ্রেষ্ঠ পোশাক পরিকল্পনা
 শ্রেষ্ঠ রূপসজ্জা
 শ্রেষ্ঠ বিশেষ দৃশ্য

বিশেষ পুরস্কার 

 আজীবন সম্মাননা
 স্টাইল আইকন
 ডিভা
 আকর্ষণীয় স্টার
 শ্রেষ্ঠ পর্দা সৌন্দর্য
 বছরের শ্রেষ্ঠ নতুন মুখ
 বছরের শ্রেষ্ঠ বিনোদনকারী
 ভারতীয় চলচ্চিত্রে অবদান
 আন্তর্জাতিক চলচ্চিত্রে ভারতীয়ের অবদান
 দশকের শ্রেষ্ঠ স্টার (পুরুষ)
 দশকের শ্রেষ্ঠ স্টার (নারী)
 দশকের শ্রেষ্ঠ চলচ্চিত্র
 দশকের শ্রেষ্ঠ সঙ্গীত
 দশকের শ্রেষ্ঠ পরিচালক

রেকর্ড ও পরিসংখ্যান 
 একক চলচ্চিত্রের জন্য সর্বাধিক পুরস্কার
 দেবদাস - ১৬
 থ্রি ইডিয়টস - ১৬
 পরিচালনার পুরস্কার
 সঞ্জয় লীলা ভন্সালী - ৪
 রাজকুমার হিরানী - ৩
 অভিনেতার পুরস্কার (শ্রেষ্ঠ অভিনেতা ও পার্শ্ব অভিনেতা)
 হৃতিক রোশন - (৪+০) = ৪
 শাহরুখ খান - (৪+০) = ৪
 অভিনেত্রীর পুরস্কার (শ্রেষ্ঠ অভিনেত্রী ও পার্শ্ব অভিনেত্রী)
 রানী মুখার্জী - (৩+১) = ৪
 জয়া বচ্চন - (০+৩) = ৩
 বিদ্যা বালান - (৩+০) = ৩
 সঙ্গীতের পুরস্কার (শ্রেষ্ঠ সঙ্গীত পরিচালক ও শ্রেষ্ঠ আবহ সঙ্গীত)
 এ. আর. রহমান - (৭+৩) = ১০
 নেপথ্য কণ্ঠশিল্পীর পুরস্কার
 শ্রেয়া ঘোষাল - ৭
 সোনু নিগম - ৪

তথ্যসূত্র

বহিঃসংযোগ 

 IIFA.com দাপ্তরিক ওয়েবসাইট

 
২০০০-এ প্রবর্তিত পুরস্কার
বলিউডের চলচ্চিত্র পুরস্কার
২০০০-এ ভারতে প্রতিষ্ঠিত
২০০০-এ ভারতীয় চলচ্চিত্র
বরুণ সোবতি

বরুণ সোবতি () হলেন একজন ভারতীয় টেলিভিশন,ওয়েব এবং  চলচ্চিত্র অভিনেতা। তিনি স্টার প্লাসে সম্প্রচারিত নাটক শ্রদ্ধার মাধ্যমে অভিনয় জগতে পদার্পণ করেন। তিনি বাত হামারি পাক্কি হ্যায় নাটকে অঙ্কিতা শর্মার বিপরীতে প্রধান চরিত্রে অভিনয় করেছেন।

২০১১ সালে, স্টার প্লাসে সম্প্রচারিত ইস পেয়ার কো কেয়া নাম দু? নাটকে তিনি এক ধনাঢ্য ব্যবসায়ী অর্ণব সিংহ রায়জাদার চরিত্রে সানায়া ইরানির বিপরীতে অভিনয় করেছেন। পরে তিনি ২০১৭ সালে সুরভি জ্যোতি্র বিপরীতে ওয়েব সিরিজ তানহাইয়াতে অভিনয় করেন।

প্রথম জীবন এবং পরিবার
বরুণ দিল্লীর সেন্ট মার্কস সিনিয়র মাধ্যমিক স্কুলে পড়াশুনা করেন। বিনোদন জগতে প্রবেশের পূর্বে, জিন্দল টেলিকমে ৭ বছর অপারেশন ম্যানেজার হিসেবে কাজ করেছেন। ১২ ডিসেম্বর ২০১০ সালে, তিনি তার শৈশব বান্ধবী পাশমিন মানচান্দের সাথে বিবাহ বন্ধনে আবদ্ধ হন।

টেলিভিশন

চলচ্চিত্র/ওয়েব সিরিজ

পুরস্কার ও মনোনয়ন

তথ্যসূত্র

বহিঃসংযোগ

 
 
 
 

জীবিত ব্যক্তি
১৯৮৪-এ জন্ম
২১শ শতাব্দীর ভারতীয় অভিনেতা
ভারতীয় টেলিভিশন উপস্থাপক
দিল্লির ব্যক্তি
হিন্দি টেলিভিশনের অভিনেতা
ভারতীয় টেলিভিশন অভিনেতা
মধ্যপ্রদেশের অভিনেতা
নয়াদিল্লির অভিনেতা
পাঞ্জাবি ব্যক্তি
বাহাদুরপুর নিশিকান্ত জেন মাধ্যমিক বিদ্যালয় ও কলেজ

বাহাদুরপুর নিশিকান্ত জেন মাধ্যমিক বিদ্যালয় ও কলেজ বরিশাল বিভাগের অগইলঝরা ইউনিয়নে অবস্থিত।

প্রাতিষ্ঠানিক ইতিহাস
১৯৭৩ সালের ১লা জানুয়ারী এই প্রতিষ্ঠানের সূচনা হয়। অত্র এলাকার সমাজসেবী বাবু মুকুন্দ বিহারি জেন,বাবু রামনি কান্তি জেন এবং বাবু শ্যামলাল জেন এর হাত ধরেই এই শিক্ষাপ্রতিষ্ঠানের পথ চলা। প্রথমে মাধ্যমিক শিক্ষা ব্যবস্থা চালু থাকলেও পরবর্তীতে ১৯৯৭ সালে এটি উচ্চমাধ্যমিক কার্যক্রম চালু করে।

তথ্যসূত্র

বরিশাল জেলার মহাবিদ্যালয়
বরিশাল জেলার বিদ্যালয়
১৯৭৩-এ প্রতিষ্ঠিত শিক্ষাপ্রতিষ্ঠান
শ্রীপালি বীরাক্কোডি

শ্রীপালি শিরোমালা বীরাক্কোডি (; জন্ম: ৭ জানুয়ারি, ১৯৮৬) কিরিন্ডিওয়েলা এলাকায় জন্মগ্রহণকারী প্রথিতযশা শ্রীলঙ্কান প্রমিলা আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ঘরোয়া ক্রিকেটে কোল্টস ক্লাবের পক্ষে খেলছেন। দলে তিনি মূলতঃ ডানহাতি মিডিয়াম-পেস বোলিং করে থাকেন। এছাড়াও বামহাতে ব্যাটিংয়ে পারদর্শী শ্রীপালি বীরাক্কোডি।

খেলোয়াড়ী জীবন 
১ ডিসেম্বর, ২০০৬ তারিখে পাকিস্তানের বিপক্ষে তার একদিনের আন্তর্জাতিকে অভিষেক ঘটে। ১২ জুন, ২০০৯ তারিখে একই দলের বিপক্ষে টুয়েন্টি২০ আন্তর্জাতিকে অভিষেক হয় তার। ২০০৫ ও ২০১৩ সালের ক্রিকেট বিশ্বকাপে শ্রীলঙ্কা দলের প্রতিনিধিত্ব করেছেন। আসন্ন ক্রিকেট বিশ্বকাপকে সামনে রেখে ২৩ মে, ২০১৭ তারিখে ইনোকা রাণাবীরার অধিনায়কত্বে শ্রীলঙ্কা দলের ১৫-সদস্যদের তালিকা প্রকাশ করা হয়। এতে তিনিও অন্যতম সদস্য মনোনীত হন।

২০১৪ সালে ইনছনে অনুষ্ঠিত ১৭শ এশিয়ান গেমসের স্বর্ণপদক বিজয়ী শ্রীলঙ্কা ক্রিকেট দলের অন্যতম সদস্য ছিলেন তিনি।

তথ্যসূত্র

আরও দেখুন 
 ঈশানী কৌশল্যা
 ২০১৭ মহিলা ক্রিকেট বিশ্বকাপ
 শ্রীলঙ্কা জাতীয় মহিলা ক্রিকেট দল
 ২০১৬ মহিলাদের টুয়েন্টি২০ এশিয়া কাপ

বহিঃসংযোগ 
 
 

১৯৮৬-এ জন্ম
জীবিত ব্যক্তি
২০১৪ এশিয়ান গেমসের ক্রিকেটার
এশিয়ান গেমসের ক্রিকেটে পদক বিজয়ী
শ্রীলঙ্কান মহিলা ক্রিকেটার
শ্রীলঙ্কার মহিলা একদিনের আন্তর্জাতিক ক্রিকেটার
শ্রীলঙ্কার মহিলা টুয়েন্টি২০ আন্তর্জাতিক ক্রিকেটার
এশিয়ান গেমসে ব্রোঞ্জপদক বিজয়ী শ্রীলঙ্কান
২০১৪ এশিয়ান গেমসের পদক বিজয়ী
ফখর জামান

ফখর জামান (; জন্ম: ১০ এপ্রিল, ১৯৯০) খাইবার পাখতুনখোয়ার মর্দান এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার। পাকিস্তান জাতীয় ক্রিকেট দলের অন্যতম সদস্য তিনি। ঘরোয়া ক্রিকেটে লাহোর কালান্দার্স ও বেলুচিস্তানের প্রতিনিধিত্ব করছেন। প্রথম-শ্রেণীর ক্রিকেটে হাবিব ব্যাংক লিমিটেডের পক্ষে খেলছেন। দলে তিনি মূলতঃ বামহাতি উদ্বোধনী ব্যাটসম্যানের দায়িত্ব পালন করছেন। এছাড়াও, বামহাতে অর্থোডক্স বোলিং করে থাকেন তিনি।

খেলোয়াড়ী জীবন 
পাকিস্তান সুপার লীগের দ্বিতীয় আসরে লাহোর কালান্দার্সের সাথে চুক্তিবদ্ধ হন। মার্চ ২০১৭ সালে ওয়েস্ট ইন্ডিজের বিপক্ষে খেলার জন্য সীমিত ওভারের দলের সদস্য মনোনীত হন। তবে সিরিজের কোন খেলায় অংশগ্রহণের সুযোগ ঘটেনি তার। ৩০ মার্চ, ২০১৭ তারিখে একই দলের বিপক্ষে টুয়েন্টি২০ আন্তর্জাতিকে অভিষেক ঘটে তার। এপ্রিল, ২০১৭ সালে আইসিসি চ্যাম্পিয়ন্স ট্রফি প্রতিযোগিতায় খেলার জন্য নির্বাচিত হন।

আন্তর্জাতিক শতকসমূহ

একদিনের আন্তর্জাতিক শতকসমূহ

আন্তর্জাতিক পুরস্কারসমূহ

একদিনের আন্তর্জাতিক ক্রিকেট

ম্যান অব দ্য ম্যাচ পুরস্কার

তথ্যসূত্র

আরও দেখুন 
 শাদাব খান
 হাসান আলী
 ২০১৭ আইসিসি চ্যাম্পিয়ন্স ট্রফি দলের তালিকা
 ২০১৬-১৭ পাকিস্তান ক্রিকেট দলের ওয়েস্ট ইন্ডিজ সফর

বহিঃসংযোগ 
 

১৯৯০-এ জন্ম
জীবিত ব্যক্তি
করাচি ব্লুজের ক্রিকেটার
কুমিল্লা ভিক্টোরিয়ান্সের ক্রিকেটার
খাইবার পাখতুনখোয়ার ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
পশতু ব্যক্তি
পেশাওয়ারের ক্রিকেটার
বেলুচিস্তানের ক্রিকেটার
ব্রিসবেন হিটের ক্রিকেটার
মর্দান থেকে আগত ক্রিকেটার
লাহোর কালান্দার্সের ক্রিকেটার
হাবিব ব্যাংক লিমিটেডের ক্রিকেটার
২০১৯ ক্রিকেট বিশ্বকাপের ক্রিকেটার
করাচির ক্রিকেটার
রুয়ানযোরি পর্বতমালা

রুয়ানযোরি পর্বতমালা (মাউন্টেইন্স অব দ্যা মুন নামেও পরিচিত) পূর্ব আফ্রিকার বিষুবীয় অঞ্চলে উগান্ডা এবং কঙ্গোর সীমানায় অবস্থিত একটি বৃহৎ পর্বতমালা। এই পর্বতমালায় প্রচুর হিমবাহ জমা হয় এবং তা নীলনদের পানির গুরুত্বপূর্ণ উৎস। রুয়ানযোরি পর্বতমালার সর্বোচ্চ উচ্চতা ৫,১০৯ মিটার (১৬,৭৬২ ফিট)। সর্বোচ্চ শৃঙ্গগুলো প্রায় সবসময়ই তুষারাবৃত থাকে। রুয়ানযোরি পর্বত জাতীয় উদ্যান এবং ভিরুঙা জাতীয় উদ্যান এই পর্বতমালার অংশ।

ভূতত্ত্ব
রুয়ানযোরি পর্বতমালা প্রায় ত্রিশ লক্ষ বছর পূর্বে প্লাইওসিন যুগের শেষার্ধে গঠিত হয়। স্ফটিক প্রকৃতির বৃহৎ প্রস্তরখণ্ডের উর্ধ্বমুখী অবস্থানের পরিবর্তনের মাধ্যমে এই পর্বতমালার সৃষ্টি। এই পরিবর্তনের ফলে আফ্রিকার তিনটি বৃহৎ হ্রদ তৈরি হয়: আলবার্ট হ্রদ, এডওয়ার্ড হ্রদ এবং জর্জ হ্রদ।

এই পর্বতমালা প্রস্থে প্রায় ১২০ কিলোমিটার। রুয়ানযোরি পর্বতমালায় ছয়টি পর্বতপ্রাচীর রয়েছে যেগুলো সুগভীর গিরিসঙ্কট দ্বারা পৃথক: স্ট্যানলি পর্বত (৫,১০৯ মিটার), স্পিক পর্বত (৪,৮৯০ মিটার), বেকার পর্বত (৪,৮৪৩ মিটার), এমিন পর্বত (৪,৭৯৮ মিটার), গেছি পর্বত (৪,৭১৫ মিটার) এবং লুইগি দি সাভোয়া পর্বত (৪,৬২৭ মিটার)। স্ট্যানলি পর্বতের বেশ কয়েকটি উপশৃঙ্গ রয়েছে, যার মধ্যে মার্গারিটা শৃঙ্গ সবচেয়ে উঁচু।

উদ্ভি্দরাজি

রুয়ানযোরি পর্বতমালায় বৈচিত্র্যপূর্ণ উদ্ভিদ জন্মে। এখানে ক্রান্তীয় ঘনবর্ষণ বনাঞ্চল, আলপাইন তৃণভূমি এমনকি তুষারাবৃত অঞ্চলের উপযোগী উদ্ভিদরাজির দেখা মেলে। এই অঞ্চলে মন কিছু প্রজাতির উদ্ভিদ জন্মে যা পৃথিবীর অন্যত্র সচরাচর পাওয়া যায়না। যেমন- জায়ান্ট গ্রাউন্ডসেল, জায়ান্ট লোবেলিয়া। এই পর্বতমালার অধিকাংশই এখন বিশ্ব ঐতিহ্যবাহী স্থানের অন্তর্গত। অঞ্চলটির একটি বড় অংশ রুয়ানযোরি পর্বত জাতীয় উদ্যান এবং ভিরুঙা জাতীয় উদ্যানের অধীনে তত্ত্বাবধায়ন করা হয়। রুয়ানযোরি পর্বত জাতীয় উদ্যানটি উগান্ডার দক্ষিণ-পশ্চিমে এবং ভিরুঙা জাতীয় উদ্যান কঙ্গোর পূর্বে অবস্থিত।

রুয়ানযোরি অঞ্চলে পানির অভাব নেই। তবে আফ্রোআলপাইন বর্গের কিছু উদ্ভিদ প্রজাতি এখানে জন্মে যেগুলো সাধারণত মরু অঞ্চলে দেখা যায়। এর কারণ মূলত প্রজাতিগুলোর পানি ব্যবহারের ধরন ও অভ্যাস। পানির প্রাচুর্য্য থাকা সত্ত্বেও অনেক সময় ঐ প্রজাতিগুলো প্রয়োজনমত পানি গ্রহণ করতে পারেনা। রাত্রিকালীন তুষারপাত এসব উদ্ভিদের অভ্যন্তরে প্রাণরস পরিবহন এবং শিকড়ের মাধ্যমে পানিগ্রহণ প্রক্রিয়ায় বাধা দেয়। দিনের বেলায় বায়ুর তাপমাত্রা এবং বিকিরণ মাত্রা বাড়তে থাকে। ফলে উদ্ভিদের বাহিরের অংশের পানির চাহিদা বেড়ে যায়। উদ্ভিদের পত্রের স্বেদন চাহিদাও গুরুত্বপূর্ণ। এই স্বেদন পক্রিয়া এবং পানি গ্রহণ প্রক্রিয়ার মধ্যে উপযুক্ত ভারসাম্য থাকা বাঞ্ছনীয়। ঠান্ডায় হিমায়িত হওয়া প্রতিহত করতে আফ্রোআলপাইন উদ্ভিদগুলো একধরনের নিজস্ব অন্তরণ পদ্ধতির আশ্রয় নেয়। ফলে এদেরকে এমন স্থানে পাওয়া যায়। এই অভিযোজন ধারা উচ্চতা বাড়ার সাথে সাথে বেশি পরিলক্ষিত হয়।

রুয়ানযোরি পর্বতমালায় মূলত পাঁচ ধরনের উদ্ভিদরাজি পাওয়া যায়: তৃণভূমি (১০০০–২০০০ মিটার), পার্বত্য বনাঞ্চল (২০০০–৩০০০ মিটার), বাঁশবন (২৫০০–৩৫০০ মিটার), গুল্ম অঞ্চল (৩০০০–৪০০০ মিতার) এবং জলাভূমি বা বিস্তীর্ণ প্রান্তর (৪০০০-৪৫০০ মিটার)। অধিক উচ্চতায় কিছু উদ্ভিদ প্রজাতি আকারে অনেক বড় হয়ে উঠে, যেমন – লোবেলিয়া এবং গ্রাউন্ডসেল। রুয়ানযোরি পর্বতমালার উদ্ভিদরাজি বিষুবীয় আলপাইন আফ্রিকা অঞ্চলের অনন্য বৈশিষ্ট্যের অধিকারী।

তথ্যসূত্র

বহিঃসংযোগ

 Rwenzori Mountains, a destination guide
 UWM.edu: 1937 aerial photographs of Rwenzori Mountains — University of Wisconsin-Milwaukee Libraries Digital Collections.
 

আফ্রিকার পর্বত
শ্রেষ্ঠ চলচ্চিত্র বিভাগে আইফা পুরস্কার

শ্রেষ্ঠ চলচ্চিত্র বিভাগে আইফা পুরস্কার হলো ভারতের চলচ্চিত্রের জন্য আন্তর্জাতিক ভারতীয় চলচ্চিত্র অ্যাকাডেমি কর্তৃক প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউডের সেরা চলচ্চিত্রসমূহকে এই পুরস্কার প্রদান করা হচ্ছে। ইউটিভি মোশন পিকচার্স সর্বাধিক তিনটি পুরস্কার লাভ করে। এছাড়া যশ রাজ ফিল্মস ও এসএলবি ফিল্মস দুটি পুরস্কার লাভ করে।

হাম দিল দে চুকে সনম (১৯৯৯) এই বিভাগে প্রথম পুরস্কার বিজয়ী চলচ্চিত্র। সাম্প্রতিক বিজয়ী চলচ্চিত্র হল দৃশ্যম ২ (২০২২)।

বিজয়ী ও মনোনীত চলচ্চিত্র
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী চলচ্চিত্রসমূহের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।

১৯৯৯-২০০০৯

২০১০-এর দশক

২০২০-এর দশক

আরও দেখুন
 শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত)
 শ্রেষ্ঠ চলচ্চিত্র বিভাগে ফিল্মফেয়ার পুরস্কার
 শ্রেষ্ঠ চলচ্চিত্র বিভাগে জি সিনে পুরস্কার
 শ্রেষ্ঠ চলচ্চিত্র বিভাগে স্ক্রিন পুরস্কার

তথ্যসূত্র

বহিঃসংযোগ
 

আন্তর্জাতিক ভারতীয় চলচ্চিত্র অ্যাকাডেমি পুরস্কার
সেরা চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
তৃতীয় নর্মদা সেতু

নতুন নর্মদা সেতু  একটি অতিরিক্ত ডোজ সেতু, ভারতের বারুচ শহরে,  নির্মিত হয়েছে।এটি এনএইচ -৮-এ নর্মদা নদীর উপর নির্মিত একটি ১.৪-কিলোমিটার দীর্ঘ (০.৮৭ মাইল) সেতু।এই সেতুটি এনএইচ ৮-এর বড়োদা-সুরাট অংশের ৬ লেনে সম্প্রসারনের অংশ হিসাবে নির্মিত হয়েছে। এটি সরদার সেতুর সমান্তরালভাবে নির্মিত হয়েছে, যা তৎকালীন প্রধানমন্ত্রী ইন্দিরা গান্ধীর দ্বারা নির্মিত হয়েছিল।এটি ভারতের দীর্ঘতম এক্সট্রা ডোজ ব্রীজ।লার্সেন অ্যান্ড টুব্রোর  এবং ডিইভিড্যাগ সিস্টেমস ইন্টারন্যাশনাল'' (ডিএসআই-ব্রিজকন) দ্বারা সেতু নির্মাণ করা হয়েছে।৭ মার্চ, ২০১৭ তারিখে প্রধানমন্ত্রী নরেন্দ্র মোদীর উদ্বোধন করেন  এই সেতুটি   এবং তা  জনসাধারণের জন্য খোলা হয়েছে।

চিত্র

তথ্যসূত্র

গুজরাতের সেতু
ভারতের তার আলম্বিত সেতু
২০১৬-এ সম্পন্ন সেতু
শূকরের মাংস

শূকরের মাংস বা পর্ক হল গৃহপালিত শূকর হতে প্রাপ্ত মাংসের রন্ধনসম্পর্কীয় নাম। ৫০০০ খ্রিস্টপূর্বাব্দের শূকর পালনের প্রমাণ সহ এটি বিশ্বব্যাপী সবচেয়ে বেশি খাওয়া হয়। শূকরের মাংস তাজা রান্না এবং সংরক্ষিত উভয়ই খাওয়া হয়। হ্যাম, গ্যামন, বেকন ও সসেজ হল সংরক্ষিত শূকরের মাংসের উদাহরণ।

শূকরের মাংস হল পশ্চিমা বিশ্বের সবচেয়ে জনপ্রিয় মাংস, বিশেষ করে মধ্য ইউরোপে। এটি পূর্ব ও  দক্ষিণপূর্ব এশিয়া (মূল ভূখণ্ড দক্ষিণ-পূর্ব এশিয়া,  ফিলিপাইন, সিঙ্গাপুর, পূর্ব তিমুর ও মালয়েশিয়া) এও খুব জনপ্রিয়। মাংসের চর্বিযুক্ত উপাদান ও গঠনের জন্য এশিয়ান খাবারে, বিশেষ করে চীনের মূল ভূখণ্ড অত্যন্ত মূল্যবান।

কিছু ধর্ম ও সংস্কৃতি শূকরের মাংস খাওয়া নিষিদ্ধ করে, বিশেষ করে ইসলাম ও ইহুদি ধর্ম।

ইতিহাস
১৩,০০০ খ্রিস্টপূর্বাব্দের কাছাকাছি মেসোপটেমিয়ায় শূকর গৃহপালিত ছিল।

চার্কিউটারি হল রান্নার শাখা যা তৈরি করা মাংসের পণ্য যেমন বেকন, হ্যাম, সসেজ, টেরিনস, গ্যালান্টিনস, প্যাটেস ও কনফিট, মূলত শূকর থেকে। মূলত রেফ্রিজারেশনের আবির্ভাবের আগে মাংস সংরক্ষণের উপায় হিসাবে অভিপ্রেত, এই প্রস্তুতিগুলি সংরক্ষণের প্রক্রিয়া থেকে উদ্ভূত স্বাদের জন্য আজ প্রস্তুত করা হয়। ১৫ শতকের ফ্রান্সে, স্থানীয় গিল্ডগুলি প্রতিটি শহরে খাদ্য উৎপাদন শিল্পে ব্যবসায়ীদের নিয়ন্ত্রিত করেছিল। যে গিল্ডগুলি  চারকিউটিরি তৈরি করত সেগুলিই ছিল চার্কিউটিয়ারদের। এই গিল্ডের সদস্যরা রান্না করা বা লবণাক্ত ও শুকনো মাংসের ঐতিহ্যবাহী পরিসর তৈরি করত, যা বিভিন্ন অঞ্চল থেকে অঞ্চলে ভিন্ন, কখনও কখনও স্বতন্ত্রভাবে। শুধুমাত্র "কাঁচা" মাংস যেটি চার্কিউটিয়ারদের বিক্রি করার অনুমতি দেওয়া হয়েছিল তা ছিল অরেন্ডার করা লার্ড।
চার্কিউটিয়ার পেটস, রিলেটস, সসেজ, বেকন, ট্রটার ও হেড পনির সহ অসংখ্য আইটেম প্রস্তুত করেছিল।

২০ শতকে শূকরের ব্যাপক পুনঃপ্রকৌশল ও উৎপাদনের আগে, ইউরোপ ও উত্তর আমেরিকায় শূকরের মাংস ঐতিহ্যগতভাবে শরতের খাবার ছিল- শূকর এবং অন্যান্য গবাদি পশু বসন্তে বেড়ে ওঠার পর এবং গ্রীষ্মকালে মোটাতাজা হওয়ার পর শরৎকালে জবাই করতে আসে। পশ্চিমা রন্ধনসম্পর্কীয় ইতিহাসে মাংসের ঋতুগত প্রকৃতির কারণে, আপেল (গ্রীষ্মের শেষের দিকে এবং শরৎকালে কাটা হয়) তাজা শূকরের মাংসের জন্য প্রধান জুড়ি। মাংস ও ফলের বছরব্যাপী প্রাপ্যতা পশ্চিমা প্লেটে এই সংমিশ্রণের জনপ্রিয়তা হ্রাস করেনি।

শূকরের মাংসজাত খাবারের গ্যালারি

তথ্যসূত্র

বহিঃসংযোগ

 National Pork Board
 "Be inspired" - National Pork Board campaign
 National Pork Producers' Council
 Radio broadcast about pork production by Kootenay Co-op Radio
 Slovak Pork Slaughter and Traditional Sausage Making – article in English with detailed pictures of a Slovak family slaughtering a pig in 68 steps

 
!
শূকরের মাংস
শূকরের মাংসের পদ
মাংস
অ্যান্ড্রয়েড ওরিও

অ্যান্ড্রয়েড ওরিও অ্যান্ড্রয়েড অপারেটিং সিস্টেমের অষ্টম সংস্করণ। এটা প্রথম আলফা কোয়ালিটি ডেভেলপার প্রিভিউ হিশেবে ২০১৭ সালের মার্চ মাসে এবং সবার জন্যে আগস্ট ২১, ২০১৭ তারিখে উন্মুক্ত করা হয়।

ইতিহাস 
অ্যান্ড্রয়েড ওরিও অভ্যন্তরীণভাবে "ওটমেল কুকি" নামে কোডেড ছিল। ২১ মার্চ ২০১৭-এ, গুগল অ্যান্ড্রয়েড "ও" এর প্রথম ডেভেলপার প্রিভিউ প্রকাশ করে নেক্সাস ৫এক্স, নেক্সাস ৬পি, নেক্সাসের জন্য উপলব্ধ প্লেয়ার, পিক্সেল সি, এবং উভয় পিক্সেল স্মার্টফোনের জন্যে। দ্বিতীয়, বিবেচিত বিটা গুণমান, ১৭ মে, ২০১৮ তারিখে মুক্তি পায়। তৃতীয় বিকাশকারী পূর্বরূপটি ৮ জুন ২০১৭ তারিখে মুক্তি পায় এবং API এর একটি চূড়ান্ত সংস্করণ প্রদান করে। ডিপি ৩ এপিআই স্তরের ২৬ এ রিলিজের API চূড়ান্ত করেছে, ক্যামেরা UI পরিবর্তন করেছে, ওয়াই-ফাই বামে স্ট্যাটাস বারে ওয়াই-ফাই এবং সেলুলার সংযোগের মাত্রা ফিরিয়ে নিয়েছে, থিমেড নোটিফিকেশন যোগ করেছে, সেটিংস একটি ব্যাটারি অ্যানিমেশন যুক্ত করেছে: ব্যাটারি, ক্লক অ্যাপের জন্য একটি নতুন আইকন এবং গাঢ় ব্যাকগ্রাউন্ড এবং অ্যাপ্লিকেশনের জন্য টিয়ার্ড্রপ আইকন আকৃতি।

২৪ জুলাই, ২০১৭ তারিখে চতুর্থ বিকাশকারী প্রিভিউ মুক্তি পায় যার মধ্যে চূড়ান্ত সিস্টেম আচরণ এবং সর্বশেষ বাগ সংশোধন ও অপ্টিমাইজেশান অন্তর্ভুক্ত ছিল। অ্যান্ড্রয়েড "ও" আনুষ্ঠানিকভাবে আগস্ট ২১, ২০১৭ "Oreo" নামে মুক্তি পায়। নিউইয়র্ক সিটির চেলসি মার্কেট থেকে একটি প্রচারিত ঘটনা এ লাউনের মূর্তিটি উন্মোচন করা হয়েছিল- একটি ভবন যা পূর্বে একটি নাবিকস কারখানায় অবস্থিত ছিল যেখানে অরেও কুকিজ প্রথম উৎপাদিত হয়েছিল। ফ্যাক্টরি ইমেজ সামঞ্জস্যপূর্ণ পিক্সেল এবং নেক্সাস ডিভাইসের জন্য সেই দিন পরে উপলব্ধ করা হয়।

সনিএক্সপিরিয়া এক্সজি১ এবং সোনি এক্সপিরিয়া এক্সজিক কম্প্যাক্টটি প্রথম ডিভাইসটি ওরেও প্রাক-ইনস্টলের সাথে উপলব্ধ ছিল।

২০১২ সালের ডিসেম্বরে পিক্সেল এবং নেক্সাস ডিভাইসের জন্য অ্যান্ড্রয়েড ৮.১ মুক্তি পায়, যা ছোট বাগ ফিক্স এবং ইউজার ইন্টারফেস পরিবর্তন করে।

বৈশিষ্ট্য

ব্যবহারকারীর অভিজ্ঞতা 
 নোটিফিকেশন স্থির করা যাবে এবং চ্যানেল অনুযায়ী ভাগ করা যাবে। অ্যান্ড্রয়েড ও পিকচার ইন পিকচার ফিচার সমর্থন করে ফলে অন্য কাজ করার সময়ও ভিডিও দেখা যাবে পর্দার কোনায়। কাস্টম রিংটোন যোগ করা এখন আরো সহজ করা হয়েছে। সেটিংস্ অ্যাপ্লিকেশনটিতে নতুন ডিজাইন দেওয়া হয়েছে এবং ক্যাটাগরি র গভীরতা বাড়ানো হয়েছে।

প্ল্যাটফর্ম 
অ্যান্ড্রয়েড ও তে নেইবর হুড এ্যাওয়ার নেটওয়ার্কিং (NAN) প্রযুক্তি ব্যবহার করা হবে ওয়াইফাই এর জন্য।  অ্যান্ড্রয়েড রান টাইম এর পারফরমেন্স উন্নত করা হয়েছে। ব্যাকগ্রাউন্ড অ্যাপ্লিকেশনের লিমিট নির্ধারণ করার সুযোগ আছে তাই ব্যাটারির কর্মক্ষমতা বাড়বে।

তথ্যসূত্র 

অ্যান্ড্রয়েড (অপারেটিং সিস্টেম)
২০১৭-এর সফটওয়্যার